На основу члана 100.став 3. Закона о заштити животне средине („Службени гласник РС“, број 135/2004,36/2009,36/2009-др.закон, 72/2009-др.закон , 43/2011- Одлука УС и 14\*/2016), члан 7. став 2. Одлуке о буџетском фонду за заштиту животне средине општине Гаџин Хан („Службени лист града Ниша“, број 9/2010), по добијеној сагласности Министарства пољопривреде и заштите животне средине број 401-00-00276/2018-02 од 14.03.2017 на Предлог Програма коришћења средстава буџетског фонда за заштиту животне средине општине Гаџин Хан за 2018.годину III број 06-400-70/18 од 20.02.2018.године,

Општинско веће на 76.(седамдесетшестој) седници одржаној 23.03.2018, године, доноси:

ПРОГРАМ

КОРИШЋЕЊА СРЕДСТАВА БУЏЕТСКОГ ФОНДА ЗА ЗАШТИТУ ЖИВОТНЕ СРЕДИНЕ ОПШТИНЕ ГАЏИН ХАН ЗА 2018.ГОДИНУ

1. Овим Програмом коришћења средстава Буџетског фонда за заштиту животне средине општине Гаџин Хан, утврђују се планирани приходи, намена и начин коришћења средстава Буџетског фонда за заштиту животне средине општине Гаџин Хан у 2018.години, који је отворен Одлуком о Буџетском фонду за заштиту животне средине општине Гаџин Хан („Службени лист града Ниша“,број 9/2010), (у даљем тексту: Фонд).

2. За реализацију Програма планирају се средства у Фонду за заштиту животне средине општне Гаџин Хан за 2018.годину, у укупном износу од 4.500.000,00 динара и то као приходи од:

- Накнада за заштиту и унапређење животне средине која се наплаћује на основу члана 87. Закона о заштити животне средине и Одлуке о накнади за заштиту и унапређење животне средине на територији општине Гаџин Хан у планираном износу од 2.000.000,00 динара.

- Пренета неутрошена средства из Програма за коришћење средства Буџетског фонда за заштиту животне средине општине Гаџин Хан за 2017.годину у износу од 2.500.000,00 динара.

3. Средства фонда из тачке 2.овог програма користиће се наменски за финансирање обавеза локалне самоуправе утврђених законима из области заштите животне средине, продстицајних, превентивних и санационих програма и пројеката, програма и пројеката праћења стања животне средине (мониторног) у општини Гаџин Хан и то:

- набавка канти и контејнера за одношење смећа 1.500.000,00 динара;

- Услуге процене квалитета вазуха 80.000,00 динара;

- Чишћење корита река и потока из надлежности општине 2.920.000,00 динара.

4. Уколико се приходи и примања Фонда у току буџетске године не остварују у планираном износу, расходи ће се остварити по приоритету који утврди Председник општине на предлог Општинског већа.

5. Средства из тачке 2. овог програма могу да се увећају за износ неутрошених, наменских средстава пренетих из претходне године и за износ донација из других извора, која ће с користити у складу са овим програмом.

6. Програм проследити Министарству заштите животне средине ради добијања претходне сагласности о намени коришћења средстава.

ОПШТИНСКО ВЕЋЕ ОПШТИНЕ ГАЏИН ХАН

Број: 06-400-70/18 III

У Гаџином Хану, 23.03.2018.године

ПРЕДСЕДНИК

Саша Ђорђевић